**PRITARTA**

**Panevėžio rajono savivaldybės tarybos**

**2019 m. gegužės 30 d. sprendimu Nr.** T-

**PANEVĖŽIO R. DEMBAVOS PROGIMNAZIJOS 2018 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Dembavos progimnazija yra priemiestinė mokykla. Dalis gyventojų dirba mieste, todėl kaip grėsmė išlieka miesto mokyklų trauka. Šalia mokyklos esantis pušynas tinkama edukacinė erdvė, kuria naudojamasi mokinių gamtamokslinei kompetencijai ugdyti. Organizuojant ugdymą netradicinėse aplinkose, ugdant kultūrines, pilietines kompetencijas, bendradarbiaujama su vietos bendruomene, gyvenvietėje įsikūrusiomis įstaigomis: lopšeliu-darželiu „Smalsutis“, biblioteka, Meteorologijos stotimi, UAB „Midenė“, Dembavos medelynu, Lietuvos kariuomenės Krašto apsaugos savanorių pajėgų Vyčio apygardos 5-osios rinktinės kuopa, [Lietuvos kariuomenės Sausumos pajėgų](https://lt.wikipedia.org/wiki/Lietuvos_kariuomenės_Sausumos_pajėgos) Mechanizuotąja pėstininkų brigada „Geležinis Vilkas“.

1.2. Vadybinės veiklos pasiekimai, įsimintini sėkmės atvejai.

Progimnazijos sėkmė – ugdymo kokybės gerinimas, siekiant mokinių pažangos. Progimnazijos veiklos sėkmės rodiklis yra šiuolaikinės pamokos organizavimas. Mokytojai nuosekliai dirba derindami mokymo, sąveikos ir mokymo (si) paradigmas, individualizuoja ir diferencijuoja ugdymo turinį ir veiklas. Mokiniams sudaromos sąlygos aktyviam mokymuisi bei bendrųjų kompetencijų ugdymuisi: pamokose taikomi aktyvaus mokymo(si) metodai bei IKT, vykdoma mokinių projektinė veikla kaip aktyvaus mokymosi metodas per dalykų pamokas   
5–8 klasėse, gamtamokslinio ugdymo pamokose ugdomi eksperimentiniai ir praktiniai mokinių įgūdžiai. Įgyvendinant ugdymo planą sėkmingai vyksta ugdymosi integralumas, siejant tarpusavyje bendruosius ugdymo dalykus bei neformaliojo vaikų švietimo turinį, orientuojant į įvairiapusio mąstymo ir analitinių gebėjimų ugdymą. Kiekvienas mokytojas vedė ne mažiau negu dvi integruotas pamokas. Pamokoms ir neformaliojo vaikų švietimo užsiėmimams organizuoti mokytojai rinkose netradicines erdves. Visi 5–8 klasių mokiniai žino dalykų vertinimo kriterijus ir normas. Visi mokytojai yra įvaldę ir taiko įvairias visuminės pažangos stebėjimo ir vertinimo technologijas. Pamokos kokybės tobulinimui didžiausią reikšmę turėjo veiksmingas kolegų pamokų stebėjimas ir grįžtamasis ryšys (įgyvendinamas modelis „Kolega – kolegai“), administracijos ugdomasis konsultavimas. Visi mokytojai kėlė kvalifikaciją per informacinius ir socialinius kolegialaus mokymosi tinklus.

Psichologinės pagalbos teikimas progimnazijoje. Nuo 2018 m. rugsėjo 1 d. pagal Specialiosios pedagogikos ir psichologijos centro projektą „Saugios aplinkos mokykloje kūrimas II“ (finansuojamas ES lėšomis) dirba psichologas, vienuolikai mėnesių įdarbintas SPPC.

1.3. Darbuotojai:

|  |  |  |
| --- | --- | --- |
| Eil. Nr. |  | 2018-12-31 |
| 1. | Bendras darbuotojų skaičius | 34 |
| 2. | Pedagoginių darbuotojų skaičius: | 22 |
|  | vadovai | 2 |
|  | mokytojai (pagrindinės pareigos) | 15 |
|  | mokytojai (nepagrindinės pareigos) | 4 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 5 |
| 3. | Atestuotų pedagoginių darbuotojų skaičius: | 22 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 6 |
|  | turinčių vyresniojo mokytojo kvalifikacinę kategoriją | 16 |
|  | turinčių mokytojo kvalifikacinę kategoriją | 2 |
| 4. | Neatestuotų pedagoginių darbuotojų skaičius | - |

1.4. Metinio veiklos plano įgyvendinimas.

Dembavos progimnazija įgyvendina 2018–2020 m. strateginį planą. 2018 metų veiklos planas parengtas pagal strateginiame plane numatytas prioritetines kryptis, išsikeltus tikslus ir uždavinius. Pasirinktos tokios prioritetinės kryptys: progimnazijos veiklos tobulinimo(si) kultūra, bendruomenės mikroklimatas, bendradarbiavimas su tėvais (globėjais, rūpintojais) bei socialiniais partneriais. Kiekvienai prioritetinei krypčiai numatyti tikslai, uždaviniai ir siekiniai.

Pirma prioritetinė kryptis – progimnazijos veiklos tobulinimo(si) kultūra.

Tikslas – ugdymo kokybės gerinimas, siekiant mokinių pažangos.

Įgyvendintas uždavinys (1) – tobulinti šiuolaikinės pamokos organizavimą. Siekiant pamokos (ugdomosios veiklos) planavimo ir organizavimo kokybės, įgyvendinamas modelis „Kolega–kolegai“. Susitarta pasirinktu aspektu (individualizavimas ir diferencijavimas) stebėti kolegų pamokas. Individualizavimas ir diferencijavimas taikomas 76,5 proc. stebėtų pamokų (siekinys 33,6 proc.). Įgyvendintas ESF projektas „Mokinių akademinių gebėjimų atpažinimo ir jų ugdymo kokybės plėtra“: visiems projekto psichologų atrinktiems gabiems vaikams ugdymo procese naudojamos sukurtos specialiųjų modulių užduotys. Ugdymo turiniui planuoti ir tobulinti naudojamasi šiuolaikinių švietimo tyrimų rezultatais: 2, 4, 6, 8 klasių visų dalykų bendras nacionalinių tyrimų rezultato vidurkis vidutiniškai 13,9 proc. didesnis už šalies vidurkį (siekinys – 2, 4, 6, 8 klasių mokinių bendras visų dalykų nacionalinių pasiekimų vidurkis bus 0,5 proc. didesnis už šalies vidurkį). 97,5 proc. mokinių (siekinys 90 proc.) įsitraukė organizuojant tradicinius renginius, valstybines šventes, pilietiškumo akcijas. 41 proc. 5–8 kl. mokinių (siekinys 25 proc.) geba reflektuoti apie dalyvavimą renginiuose įsivertindami asmenines, socialines, bendradarbiavimo kompetencijas. 55,5 proc. mokytojų (siekinys 52 proc.) pamokas ir neformaliojo vaikų švietimo užsiėmimus organizavo netradicinėse erdvėse. Visi pedagogai (siekinys 100 proc.) kėlė kvalifikaciją per informacinius ir socialinius kolegialaus mokymosi tinklus. Įgyvendinant modelį „Kolega – kolegai“ įsitraukė 94,1 proc. (siekinys 100 proc.). 77,7 proc. mokytojų (siekinys 20 proc.) pamokose taikė patirtinio mokymo modelį.

Įgyvendintas uždavinys (2) – sudaryti sąlygas ir padėti mokiniams aktyviai mokytis, orientuojant ugdymo procesą į bendrųjų kompetencijų ugdymą: 23,6 proc. (siekinys 25 proc.) gamtamokslinio ugdymo pamokose ugdomi eksperimentiniai ir praktiniai mokinių įgūdžiai. Pamokose veiksmingai taikomi mokymąsi įprasminantys metodai: 70,1 proc. (siekinys 70 proc.) stebėtų pamokų taikomi aktyvaus mokymo(si) metodai bei IKT. Kaip aktyvaus mokymosi metodas per dalykų pamokas 5–8 klasėse vykdoma mokinių projektinė veikla (kiekvieno dalyko mokytojas pateikė savo dalyko projektą, sudarytos mokinių ir mokytojų komandos, pasirinktos projektų temos). Progimnazijos pažanga siejama su kiekvieno mokinio pažanga: 100 proc. (siekinys   
100 proc.) 5–8 klasių mokinių žino pagrindinių dalykų vertinimo kriterijus ir normas, 25,9 proc. (siekinys 70 proc.) 5–8 klasių mokinių geba stebėti ir įsivertinti kiekvieno dalyko kokybinę asmeninę pažangą, 100 proc. mokytojų yra įvaldę ir taiko įvairias visuminės pažangos stebėjimo ir vertinimo technologijas. Nuolat stebima mokinių pažanga, stebėsenos duomenys panaudojami tolimesnio ugdymo planavimui: visi mokytojai (siekinys 100 proc.) stebi, fiksuoja ir analizuoja individualią mokinių pažangą, 2017–2018 m. m. mokinių metinis pažangumas – 100 proc. (siekinys 100 proc.), 66,1 proc. (siekinys 65 proc.) 1–4 klasių mokinių pasiekė pagrindinį ir aukštesnįjį lygį, 29,1 proc. (siekinys 28 proc.) 5–8 klasių mokinių mokosi gerai ir labai gerai.

Antra prioritetinė kryptis – bendruomenės mikroklimatas.

Tikslas – saugios, kultūringos ir estetiškos aplinkos kūrimas.

Įgyvendintas uždavinys (1) – kurti saugią progimnazijos aplinką. Įgalinanti mokytis fizinė aplinka kuriama pagal parengtą planą, kuriame numatyta 2018 m. progimnazijos išorinėse erdvėse atnaujinti dalį želdinių (pasodintos 22 rutulinės tujos). Projektuojama ir kuriama estetiška ir ergonomiška aplinka: įrengtos langų dengimo sistemos visose pradinėse klasėse, bibliotekoje, žmogaus saugos kabinete, 100 proc. 1–8 kl*.* (siekinys 5–8 kl.) mokiniams pagerintos sąlygos, įrengus mokyklines spinteles, dviejose pradinio ugdymo klasėse atnaujintos mokytojo darbo vietos, pakeistos spintos. Dalis numatyti priemonių (žaidimų ir laisvalaikio erdvių, vidaus erdvių vaizdo stebėjimo sistemos įrengimas, spartaus, saugaus ir patikimo internetinio ryšio mokomosiose erdvėse atnaujinimas, mansardoje įrengtų patalpų modernizavimas) dėl vykstančios pastato rekonstrukcijos darbų perkeltas į 2019 metų veiklos planą*.* Išnaudojamos galimybės pritraukti lėšų per projektus. Teiktos dvi paraiškos projektams (siekinys dvi paraiškos). Gautas finansavimas ir įgyvendintas Visuomenės sveikatos rėmimo specialiosios programos projektas „Gyvenk sveikai ir viskas bus gerai“. Įtraukti visi (118) 1–8 kl. mokiniai, įgyvendintos veiklos paviešintos progimnazijos ir savivaldybės internetinėse svetainėse. Teikta paraiška Neformaliojo vaikų švietimo paslaugų plėtros programos projektui „Kūno kultūros ir fizinio aktyvumo edukaciniai užsiėmimai“. Progimnazija atrinkta dalyvauti šiame projekte, tačiau projekto organizatoriai 2018 m. projekto veiklų dar neorganizavo (perkelta į 2019 metus).

Įgyvendintas uždavinys (2) – gerinti bendruomenės mikroklimatą. Pozityvi emocinė aplinka progimnazijoje kuriama, mažinant mokinių patyčias, mokant bendravimo ir bendradarbiavimo, ugdant taikaus problemų sprendimo su bendraamžiais ir suaugusiais įgūdžius, formuojant vertybines nuostatas – pagarbą negalią turintiems žmonėms. Visa bendruomenė dalyvavo iniciatyvoje „Tolerancijos raktas“, 1–8 kl. mokiniai įsitraukė į savaitės „Be patyčių 2018“ renginius, 1–4 kl. mokiniai ir 27 proc. 5–8 kl. mokinių dalyvavo Indrės Gaskaitės edukacinėje pamokoje „Pažintis su neregio pasauliu“. Mokinių tarybos nariai organizavo mokinių savivaldos renginius – Progimnazisto rytmečius, penktokų krikštynas. Visi 1–8 kl. mokiniai dalyvavo klasių bendruomeniškumo valandėlėse. Mokiniai įtraukiami į klasės ir bendrų progimnazijos erdvių projektavimą, įrengimą, dekoravimą. Visi 5–8 kl. mokinių rengė ir pristatė projektą „Poilsio erdvės“, mokinių darbai eksponuojami dailės, technologijų, užsienio kalbos, gamtos, istorijos kabinetuose, pradinio ugdymo klasėse, bibliotekoje. „Mokinių darbų galerijoje“ parengtos trys mokinių piešinių parodos. Kuriamas mokinių kultūringo elgesio modelis, įgyvendinant „Antro žingsnio“ programą (100 proc. 1–2 kl. mokinių įsitraukė į saugios ir pagarbios mokyklos kūrimą). Visi 3 kl. mokiniai įtvirtino pozityvaus bendravimo ir problemų sprendimo gebėjimus programoje „Įveikiame kartu“.

Trečia prioritetinė kryptis – bendradarbiavimas su tėvais (globėjais, rūpintojais).

Tikslas – bendradarbiavimo su tėvais (globėjais, rūpintojais) ir socialiniais partneriais, įgyvendinant progimnazijos veiklos ir ugdymo planus, stiprinimas.

Įgyvendintas uždavinys (1) – efektyvinti mokytojo, klasės vadovo, pagalbos specialistų, tėvų (globėjų, rūpintojų) bendradarbiavimą, formuojant vertybines nuostatas. Įgyvendinamas progimnazijos sukurtas bendradarbiavimo su tėvais (globėjais, rūpintojais) modelis: per klasių susirinkimus, individualius pokalbius bei apklausas elektroniniame dienyne tiriami tėvų (globėjų, rūpintojų) poreikiai ir lūkesčiai. Rugsėjo mėn. klasių tėvų (globėjų, rūpintojų) susirinkimuose dalyvavo 94 proc. tėvų (siekinys 50 proc.), tačiau tėvų (globėjų, rūpintojų) apklausoje elektroniniame dienyne tiriant paskaitų tėvų (globėjų, rūpintojų) švietimo klausimais poreikį, dalyvavo tik 4 proc. tėvų (globėjų, rūpintojų) bendruomenės. Tėvai (globėjai, rūpintojai) aktyviai dalyvavo individualiuose pokalbiuose su dalyko mokytojais ir klasės vadovu. Pokalbiai organizuoti du kartus per mokslo metus: sausio mėn. „Atvirų durų“ diena (dalyvavo 74 proc. tėvų (globėjų, rūpintojų) – siekinys 65 proc.), balandžio mėnesį pokalbiuose „Klasės vadovas, tėvas (globėjas, rūpintojas), mokinys“ dalyvavo 98 proc. (siekinys 100 proc.). Tėvų (globėjų, rūpintojų) bendruomenės švietimo klausimais trys straipsniai pedagoginėmis temomis (psichologo E. Karmazos „Kaip kalbėti su paaugliu“, gyd. psichoterapeutės A. Kirbaitienės „Atsargiai – namuose paauglys“, D. Vitkienės „Septynios paslaptys apie paauglius“) skelbti elektroniniame dienyne. 12 proc. (siekinys 85 proc.) tėvų (globėjų, rūpintojų) įsitraukė į diskusijas šiuose straipsniuose analizuojamų temų ir problemų aspektais. 1–4 kl. mokinių tėvams (globėjams, rūpintojams) progimnazijos socialinė pedagogė skaitė pedagoginę paskaitą „Smurtas artimoje aplinkoje“.

Įgyvendintas uždavinys (2) – skatinti tėvų (globėjų, rūpintojų) ir socialinių partnerių iniciatyvas organizuojant ugdymo procesą. Tėvai (globėjai, rūpintojai) įsitraukė organizuojant progimnazijos renginius, įgyvendinant programas bei projektus: 36 proc*.* (siekinys 60 proc.) tėvų (globėjų, rūpintojų) padėjo organizuoti bendrus progimnazijos renginius, į bendrus klasės ir šeimos renginius 1–4 klasėse įsitraukė 100 proc. (siekinys 100 proc.) mokinių tėvų (globėjų, rūpintojų),   
61 proc. (siekinys 60 proc.) 5–8 klasių mokinių tėvų (globėjų, rūpintojų) dalyvavo bendruose klasių ir šeimos renginiuose. Gerinant šiuolaikinės pamokos kokybę ir mokinių ugdymosi įvairovę, tėvai (globėjai, rūpintojai) mokiniams organizavo 8 edukacinės veiklos (siekinys 5). Progimnazija atvira bendradarbiaudama su vietos bendruomene, kitomis organizacijomis ir ugdymo įstaigomis (mokinių ugdymo turinio įvairovei tikslingai panaudotos socialinių partnerių – Liūdynės kultūros centro Dembavos padalinio ir Dembavos lopšelio-darželio0 „Smalsutis“ – edukacinės erdvės, su socialiniais partneriais organizuoti šeši (siekinys du)bendri renginiai („Pusiaužiemio šventė“, Atvelykis, „Vaikystės šventė“, sportinės estafetės, „Prisijaukink pasaką“, edukacinė programa „Panevėžio skulptūrų keliu“).

2018 metų veiklos plane numatyti progimnazijos tradiciniai renginiai, pilietiškumo akcijos, renginiai su vietos bendruomene, socialiniais partneriais, kitomis organizacijomis ir ugdymo įstaigomis buvo skirti Lietuvos valstybės atkūrimo 100-mečiui minėti ir įprasminti.

2018 metų veiklos planas įgyvendintas 89,48 proc.

Iš dalies įgyvendinta (nepasiektas numatytas siekinys) 4,16 proc. plane numatytų veiklų (įgyvendinant modelį „Kolega – kolegai“ įsitraukė 94,1 proc. (siekinys 100 proc.); 25,9 proc. (siekinys 70 proc.) 5–8 klasių mokinių geba stebėti ir įsivertinti kiekvieno dalyko kokybinę asmeninę pažangą. Balandžio mėn. organizuotuose individualiuose pokalbiuose „Klasės vadovas, tėvas (globėjas, rūpintojas), mokinys“ dalyvavo 98 proc. (siekinys 100 proc.). 12 proc. (siekinys   
85 proc.) tėvų (globėjų, rūpintojų) įsitraukė į diskusijas elektroniniame dienyne skelbtų tėvų (globėjų, rūpintojų) švietimo klausimų aspektais.

Dėl vykdomų pastato rekonstrukcijos darbų 6,36 proc. numatytų veiklų (teritorijos apželdinimo projekto parengimas, žaidimų erdvių, vidaus erdvių vaizdo stebėjimo sistemos įrengimas, lauko apšvietimo, krepšinio aikštelės, spartaus, saugaus ir patikimo internetinio ryšio mokomosiose erdvėse atnaujinimas, mansardoje įrengtų patalpų modernizavimas) perkelta į   
2019 metų veiklos planą.

1.5. Veiklos kokybės įsivertinimas.

Veiklos kokybės įsivertinimo metu nustatyti stiprieji veiklos aspektai: ugdymo planavimas, diferencijavimas, kryptingumas, mokinio asmeninės pažangos stebėjimas.

Nustatytas silpnasis veiklos aspektas – vertinimas ugdant.

Tobulintini veiklos aspektai: mokinių pažangos ir lūkesčių fiksavimo sistema, vertinimas ir įsivertinimas pamokoje.

**II. MOKINIAI (VAIKAI)**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2017 m. | 0 | 63 | 55 | - | - | 118 | 5 |
| 2018 m. | 0 | 70 | 48 | - | - | 118 | 11 |

2.2. Mokinių lankomumas:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Mokslo metai  Praėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | | | | | Vidutiniškai 1 mokinys per mokslo metus praleido pamokų dėl nepateisinamų priežasčių | | | | |
| Vidut. | 1–4 kl. | 5–8 kl. | 9–10 kl. | 11–12 kl. | Vidut. | 1–4 kl. | 5–8 kl. | 9–10 kl. | 11–12 kl. |
| 2016–2017 m. m. | 63,9 | 52,1 | 75,6 | - | - | 0,5 | 0 | 0,9 | **-** | **-** |
| 2017–2018 m. m. | 58,5 | 49,5 | 69,8 | - | - | 0,32 | 0,03 | 0,7 | **-** | **-** |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 18 | 15 |
| Socialinės rizikos šeimos | 1 | 0,8 |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| - | - |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 18 | 15 proc. |

2.6. Neformalusis vaikų švietimas;

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 104 – 88,1 proc. | 73 mok. – 62 proc. | 53 mok. – 45 proc. |

2.7. Olimpiados, konkursai ir kiti renginiai:

|  |  |  |  |  |  |  |  |
| --- | --- | --- | --- | --- | --- | --- | --- |
| Rajono | | Regiono | | Šalies | | Tarptautiniai | |
| Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius |
| 22 | 7 | 36 | 36 | 83 | 48 | 49 | 22 |

2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 2 | Neformaliojo vaikų švietimo paslaugų plėtra | 1 |
| Dalyvavusių mokinių skaičius | 118 | 118 | 27 |
| Proc. nuo bendro mokinių skaičiaus | 100 | 100 | 23 |

2.9. Mokiniai, turintieji specialiųjų ugdymosi poreikių:

|  |  |  |  |
| --- | --- | --- | --- |
| Skaičius mokykloje | Proc. nuo mokinių skaičiaus | | |
| 38 | Didelių poreikių | Vidutinių poreikių | Nedidelių poreikių |
| 0,85 proc. | 7,63 proc. | 23,73 proc. |

**III. INFORMACIJA APIE MOKINIŲ VEIKLOS REZULTATUS**

Nacionalinių mokinių mokymosi pasiekimų rezultatai. 2017–2018 m. m. 4 klasės matematikos, skaitymo, rašymo, pasaulio pažinimo, 6 klasės skaitymo, rašymo, 8 klasės matematikos, skaitymo, rašymo, gamtos mokslų pasiekimai (aukštesnįjį lygį pasiekusių mokinių procentas) yra aukštesni už šalies ir Panevėžio rajono savivaldybės mokinių rezultatus. 8 klasės rašymo, socialinių mokslų pasiekimai (aukštesnįjį lygį pasiekusių mokinių procentas) yra aukštesni už šalies rezultatus. Tačiau yra 6 klasės ir 8 klasės mokinių, nepasiekusių pagrindinio lygmens:   
46,7 proc. 6 klasės mokinių (22,7 proc. šalies, 51,1 proc. rajono) nepasiekė rašymo, 6,7 proc. (šalies 5,8 proc., rajono 2,2 proc.) skaitymo, 6,7 proc. (šalies 5,0 proc., rajono 4,1 proc.) matematikos,   
8,3 proc. 8 klasės mokinių (šalies 10,7 proc., rajono 41,0 proc.) nepasiekė rašymo pagrindinio lygio.

Prizinės vietos olimpiadose, konkursuose, kituose renginiuose: 31,8 proc. dalyvavusių mokinių rajono olimpiadose, konkursuose, kituose renginiuose užėmė prizines vietas. 100 proc.   
(36 mokiniai) dalyvavusių mokinių regiono olimpiadose, konkursuose, kituose renginiuose užėmė prizines vietas. 57,8 proc. dalyvavusių mokinių šalies olimpiadose, konkursuose, kituose renginiuose užėmė prizines vietas. 44,9 proc. dalyvavusių mokinių tarptautinėse olimpiadose, konkursuose, kituose renginiuose užėmė prizines vietas.

2017–2018 m. m. mokinių metinis pažangumas – 100 proc. Pagrindinį ir aukštesnįjį lygį pasiekė 66,1 proc. 1–4 klasių mokinių. Labai gerai ir gerai mokosi 29,1 proc. 5–8 klasių mokinių. 100 proc. mokinių integruotose pamokose-išvykose patobulino bendrąsias kompetencijas.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai 2018 m.: mokinių akademinių gebėjimų pažinimo ir jų ugdymo kokybės gerinimas bei mokinių socialinių įgūdžių ugdymas.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai).

Mokytojai nuolat viešina progimnazijos veiklą progimnazijos interneto svetainėje   
(25 straipsniai), Panevėžio rajono savivaldybės interneto svetainėje (22 straipsniai), rajono ir miesto spaudoje (17 informacinių pranešimų), šalies pedagoginei bendruomenei skirtuose leidiniuose   
(14 straipsnių). Dalydamiesi pedagogine patirtimi progimnazijos mokytojai vedė seminarus Velžio, Paįstrio, Smilgių gimnazijose, skaitė pranešimus (7 pranešimai) rajono, šalies (2 pranešimai) pedagogams.

**V. FINANSAVIMAS**

Biudžeto lėšų užtenka tik minimaliems progimnazijos poreikiams tenkinti. Lėšos, skirtos ugdymo planui įgyvendinti: 2018 m. darbo užmokestis pedagogams skaičiuotas pagal vidutinį koeficientą, vadovėliams, metodinei literatūrai ir mokymo priemonėms – 2 040,00 Eur, pedagogų kvalifikacijai – 450,00 Eur, mokinių pažintinei veiklai ir kitoms paslaugoms (interneto svetainė) – 447,00 Eur. 2 proc. GPM lėšos: 2018 m. pradžioje (likutis) 2 745,00 Eur, gauta 903,00 Eur, likutis metų pabaigoje 3 067,00 Eur. Išleista 581,00 Eur: mokiniams skatinti, edukacinėms programoms įgyvendinti, mokytojų kvalifikaciniams renginiams organizuoti. Progimnazijos spec. lėšų likutis metų pradžioje 1 992,00 Eur, gauta už sporto salės nuomą 3 466,00 Eur, likutis metų pabaigoje 247,00 Eur. Išleista 5 211,00 Eur sporto sales apšvietimui atnaujinti, mokykliniams baldams (spintoms), megnetinėms lentoms įsigyti, smulkiems remonto darbams atlikti.

**VI. PROBLEMOS, SUSIJUSIOS SU ĮSTAIGOS VEIKLA, IR DIREKTORIAUS SIŪLOMI JŲ SPRENDIMO BŪDAI**

Ugdymo proceso modernizavimas. Mokykla negali dalyvauti modernizavimo projektuose, nes neatitinka dalies šalies kriterijų, reikalaujamų projektų paraiškose. Sprendimo būdai: reikalinga Savivaldybės tarybos sprendimu patvirtinta finansinė parama technologijų kabinetams modernizuoti (baldams, staklynui, maisto gaminimo įrangai atnaujinti), valgyklai įrengti rekonstruotose patalpose bei 50 proc. kabinetų materialiniams ištekliams atnaujinti.

Sporto aikštyno įrengimas arba krepšinio aikštelės atnaujinimas (modernizavimas). Progimnazija yra parengusi sąmatą (apie 35 000 Eur) krepšinio aikštelei atnaujinti, tačiau paraiškų teikti projektinėms lėšoms gauti negali, nes neatitinka mokinių skaičiaus kriterijaus, nurodomo paraiškose.

Dėl užsitęsusių pastato rekonstrukcijos darbų sunku planuoti lėšas patalpų remonto darbams, vidaus ir išorės erdvėms atnaujinti. Rekonstruojant progimnazijos pastatą atsirado projekte nenumatytų darbų, kuriems atlikti lėšos (58 tūkst. Eur) nebuvo suplanuotos. Sprendimas: Statybos ir infrastruktūros skyriaus ir progimnazijos administracijos veiksmingas komunikavimas planuojant progimnazijos remonto darbus ir lėšas.

Patvirtinu, kad pateikta informacija yra tiksli ir teisinga.

Mokyklos direktorė Aušra Raišienė

PRITARTA

Progimnazijos tarybos

2019 m. balandžio 29 d. posėdžio protokolas Nr. PT-2

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus